РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  22

от заседание на Комисия ”Професионална квалификация, информационни технологии и статистика” на ВСС,
проведено на 10.06.2014 г.

Днес, 10.06.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова - отсъства
Юлия Ковачева - отсъства
Галина Карагьозова
Даниела Костова - отсъства
Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мирослава Чирпъкова – системен администратор дирекция „Информационни системи” при АВСС. 

1. ОТНОСНО: Решение на Управителния съвет на Националния институт на правосъдието относно повишени в длъжност или преместени магистрати, на длъжността „съдия в административен съд”, да подлежат на задължителна текуща квалификация, по смисъла на чл. 261, т. 1 и т. 3 от ЗСВ.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1.1. Повишени в длъжност или преместени магистрати, на длъжността „съдия в административен съд”, ПОДЛЕЖАТ на задължителна текуща квалификация, по смисъла на чл. 261, т. 1 и т. 3 от ЗСВ.
Предложението ще бъде внесено в заседание на ВСС на  19.06.2014 г.

2. ОТНОСНО: Искане от председателя на Районен съд гр. Пловдив за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от Председателя на РС-Пловдив да се включи в обобщената таблица за необходимата техника на съдилищата. 
2.2. Отлага разглеждането на искането за закупуване на компютърна техника, в съответствие с взетото решение по протокол  44 от 17.10.2012 г., т.3.
3.ОТНОСНО: Искане от председателя на Апелативен съд гр. Варна за закупуване на сървър, компютърна и периферна техника.

Два броя от исканите компютърни конфигурации и UPS към тях са предназначени за две нови работни места - едното за съдия встъпил в длъжност през 2014г., второто - за съдебен служител във връзка с трансформация на една щатна бройка „шофьор“ в щатна бройка „съдебен деловодител“ считано от 01.07.2014г., както и два броя батерии RBC31 за сървърни UPS устройства. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	3.1. Целесъобразно е закупуването на 2 броя компютърни конфигурации на ед. цена 942 лв. с ДДС, 2 броя UPS към тях на ед.цена 117 лв. с ДДС и два броя батерии RBC31 за сървърни UPS устройства на ед.цена 391 лв. с ДДС.
	3.2. Изпраща решението по т.3.1. на комисия „Бюджет и финанси” на ВСС, по компетентност.
3.3. В обобщената таблица за необходимата техника на съдилищата да се включи искането от Председателя на Апелативен съд - Варна за сървър „среден клас”  на стойност до 8 000 лв. с ДДС, UPS устройство за сървър тип „rack mount” на стойност до 1 400 лв. с ДДС и 22 броя компютри на стойност до 15 400лв. с ДДС. 
3.4. Отлага разглеждането по т.3.3 на искането за закупуване на компютърна техника, в съответствие с взетото решение по протокол  44 от 17.10.2012 г., т.3.

4. ОТНОСНО: Искане от председателя на Районен съд гр. Кула за закупуване на компютърна техника.
Искането е отразено в обобщената таблица за необходимата техника на съдилищата. Със същото се иска и закупуване на 12 броя батерии за UPS устройства. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Отлага разглеждането на искането в частта за закупуване на компютърна техника, в съответствие с взетото решение по протокол  44 от 17.10.2012 г., т.3
4.2. Отлага разглеждането на искането за закупуване на 12 броя батерии за UPS устройства за следващо заседание на комисията.

5. ОТНОСНО: Решение на комисия „Бюджет и финанси” на ВСС относно поемане на разходи за абонаментно обслужване на СУСД.
Приложение: Извлечение от протокол № 21/21.05.2014 г. от заседание на КБФ на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение решението на комисия „Бюджет и финанси” на ВСС относно поемане на разходи за абонаментно обслужване на СУСД.

6. ОТНОСНО: Решение на комисия „Бюджет и финанси” на ВСС за окомплектоване на искане на РС-Горна Оряховица за закупуване на модул „Съдебен призовкар”.
Приложение: Извлечение от протокол № 21/21.05.2014 г. от заседание на КБФ на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение решението на комисия „Бюджет и финанси” на ВСС за окомплектоване на искане на РС-Горна Оряховица за закупуване на модул „Съдебен призовкар”.

7. ОТНОСНО: Решение на комисия „Съдебна администрация” на ВСС за определяне на участник в работна група за изготвяне на проект на Процедурни правила за закупуване на компютърна и други техника.
Приложение: Извлечение от протокол № 29/28.05.2014 г. на КСА на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение решението на комисия „Съдебна администрация” на ВСС за определяне на участник в работна група за изготвяне на проект на Процедурни правила за закупуване на компютърна и други техника.

8. ОТНОСНО: Писмо от председателя на Районен съд гр. Гоце Делчев в отговор на запитване от комисия ПКИТС относно заявление за достъп до обществена информация от Веселин Пламенов Димитров, София.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Приема за сведение писмото от председателя на Районен съд гр. Гоце Делчев.

	9.ОТНОСНО: Изготвяне на анализ и отчет за първите шест месеца на 2014 г. на План-Графика по изпълнение на мерките, предвидени в Стратегията за превенция и противодействие на корупцията в съдебната система за 2014 г.
Приложение: Извлечение от протокол № 21/02.06.2014 г. на КПЕПК при ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	9.1. Възлага на експертите от дирекция „Информационни системи” в АВСС да подготвят информация относно изпълнението на мерките,  за първите шест месеца на 2014 г., предвидени в Стратегията за превенция и противодействие на корупцията в съдебната система за 2014 г.
	9.2. Да се проведе мониторинг и контрол за незабавното публикуване на съдебните актове, в отделни съдилища, по график.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ